
Küldő szervezet neve: Dunaújvárosi SzC Kereskedelmi és Vendéglátóipari 	Technikum és Szakképző Iskola  

Munkanapló
Nemzetközi szakmai gyakorlatot teljesítő tanulóknak


[image: ooxWord://word/media/image5.jpeg]
	

Útmutató a munkanapló vezetéséhez

A külföldi szakmai gyakorlaton résztvevő tanuló kötelezően munkanaplót vezet
a kint töltött időszak alatt, az alábbi szempontokat figyelembe véve:
· Az első oldalon kitölti a kért adatokat
· A második oldalon a szakmai gyakorlat végén bemutatja a gyakorlati helyet: Hol található, milyen tevékenységekkel foglalkozott, mennyi a dolgozók száma, milyen munkaterületei vannak, milyen a felszereltsége? A bemutatást egy fényképpel zárja, mely a gyakorlati helyről készült (pl. az épület homlokzati része).
· A következő oldalakon a szakmai gyakorlatot heti lebontásban mutatja be: a kifejtős kérdésekre min. A/4-es terjedelemben (12-es betűméret), a rövid választ igénylő kérdésekre pedig min. 4-5 mondatban válaszol.
· Az utolsó oldalon egy összefoglaló résszel zárul a napló, benne leírva a legfontosabb (szakmai, személyes, kulturális) tapasztalatokat.

Munkanapló


2025. november 17.-28.
szakmai gyakorlat dátuma


Tanuló neve: Szabó Barbara
Tanult szakma: Cukrász szaktechnikus
Évfolyam: 13.
Gyakorlati hely neve, címe: La bottega dei pasticci, Via P. Redaelli 1, Milano
Gyakorlatot irányító személy neve, beosztása:
Munkanyelv: olasz/angol
Aláírás: 

Kelt.: 2025.11.22., Milánó

A gyakorlati hely és a kialakult munkakapcsolatok bemutatása (mint pl. vállalati
felépítés/kultúra, munkaeszközök

A kollegákkal és a főnökkel szerencsére jól kijöttem. Habár a kollégák nem beszéltek nagyon angolul, megértettük egymást. Mindenki nagyon kedves volt velem, a főnök minden reggel cappuccino-val várt minket és hozott nekünk ízelítőt a termékekből, melyeknek korábban segítettünk az elkészítésében. Maga a konyha jól felszerelt volt, tökéletes a sütemények elkészítéséhez. Az egyik osztálytársammal lehettem ott, szerencsére volt egy ismerős arc. Összegzésben ketten tanulhattuk az olasz cukrászda kisebb-nagyobb titkait. Örülök, hogy oda kerültünk. 

Az első héten végzett szakmai tevékenyégek és az elsajátított új ismeretek
bemutatása -1.hét:
· Milyen új ismeretekkel gazdagodtam?
· Miben fejlődtem?
· Mi iránt alakult ki bennem erősebb érdeklődés?
· Hogyan éreztem magamat a munkanapokon?
· Milyen plusz támogatás/eszköz segítette volna a hatékonyabb fejlődésemet?
· Melyek azok a készségeim, amelyeket a jövőben fejlesztésre szorulnak?

A milánói szakmai gyakorlatomat 2025.11.16-án, egy hétfői napon kezdtem. Amint odaértem a cukrászdába, kedves fogadtatásban részesültem. Az első pár percben a kísérőnk olaszul beszélt a cukrászdában dolgozókkal, amikor megtudtam, hogy sajnos nem beszélnek nagyon jól angolul. Ezek után jelent meg a főnök, akiről kiderült, hogy csak néhány szót ismer angolul. Szerencsére így is megértettük egymást, körbevezetett minket a műhelyben, aztán kaptuk meg az ideiglenes munkaruhánkat. Miután átöltöztem, segédkeztem a sajttorta előkészítési folyamataiban (karikába wax papír helyezése, piskóta kb. 1 cm vastagságúra felvágása), a cannoli csokizásában és egyéb apróságokban. A wax papír itt különbözik attól, amivel én eddig otthon találkoztam, hiszen itt nem külön méretekre van vágva, hanem te magad vágsz le tetszésednek megfelelő méretet. Az otthoni gyakorlatokon a vékony piskótákat külön sütjük le, nem igényel további szeletelést, viszont itt egy magas piskótából akár 6 vékonyabb piskótát is le lehet vágni. Nekem ez a módszer jobban tetszik, szerintem nem vesz annyi időt igénybe, és egyszerűbb is. A második napon már felkészültebben indultam el a szállásról, tudtam, hogy körülbelül mire számíthatok. Miután átöltöztem először az ott dolgozó lánynak segítettem pakolni, aztán a főnök kérte a segítségemet a csokis mousse torták feldíszítésében. Ezután jött az egyik kedvenc részem, brióst kellett hajtogatni, nem kicsi mennyiségben. A napot ismét a cannolik csokizásával zártam. Csütörtökön apróságokban kellett csak segítenem, például cannolik betöltésében. Ezen a napon is szerencsém volt briósokat hajtogatni. A pénteki nap leginkább a tortákról, tortarendelések teljesítéséről szólt. A főnök több díszítési formát mutatott be, amiket én is kipróbálhattam. A nap végén a konyha hátuljában dolgozó szakácsnőnek kellett segítenem a burgonyák meghámozásában. A hét utolsó munkanapján, szombaton megtanították nekünk, hogyan kell csokival szöveget írni, több módon is. A torták díszítésében ezen a napon is tudtam segíteni.

	Szabadidős tevékenységeim bemutatása -1.hét

	A programok bemutatása (mint pl. kirándulás, városnéző séta)
	Milánói dóm megtekintése: a tanárnők kíséretében tekinthettük meg a Dómot és környékét.

	Új ismereteim a fogadó partner országáról (mint pl. történelmi, kulturális, nemzeti, gasztronómiai)
	Megismertem néhány olasz szokást és kulturális érdekességet. Észrevettem, hogy az itt tartózkodók jelentős része veszi igénybe a tömegközlekedést, főként a metrót. Tanultam az olasz ételekről, süteményekről és desszertekről. Rájöttem, hogy mennyire fontos szerepet tölt be náluk a gasztronómia.

	Megjegyzés

Az első héten ez tetszett a legjobban (szakmai program) -1.hét:Szakmai program szempontjából a kedvenc tevékenységem az első héten a briós tészta hajtogatása volt.


Az első héten ez tetszett a legjobban (szabadidő)-1.hét:A héten megtörtént kedvenc szabadidős programom az volt, amikor 2 barátnőmmel elmentem a Dóm környékére és bementünk az ODStore-ba, ahol különleges édességeket tudtam vásárolni.


	Ezeket az új idegen nyelvi szavakat/kifejezéseket tanultam
meg (idegen szó/kifejezés + magyar jelentés) – min. 15 db

	 pasticceria
	 cukrászda

	 cliente
	 vásárló

	 brioche
	 briós

	 cornetto
	 croissant

	 pannettone
	 karácsonyi kalács

	 biscotti
	 kekszek

	 impasto
	 nyers tészta

	 latte
	 tej

	 Buon compleanno!
	 Boldog születésnapot!

	 ordini torte
	 tortarendelés

	 caffeteria
	 kávézó

	 Dai!
	 Gyerünk!

	 Grazie!
	 Köszönöm!

	 Prego!
	 Szívesen!

	 Buongiorno!
	 Jó napot!

	 
	 

	 
	 

	 
	 

	 
	 

	 
	 





[image: ooxWord://word/media/image23.jpeg] 

A második héten végzett szakmai tevékenyégek és az elsajátított új ismeretek
bemutatása-2.hét:
· Milyen új ismeretekkel gazdagodtam?
· Miben fejlődtem?
· Mi iránt alakult ki bennem erősebb érdeklődés?
· Hogyan éreztem magamat a munkanapokon? 
· Milyen plusz támogatás/eszköz segítette volna még hatékonyabban a fejlődésemet?
· Melyek azok a készségeimen, amelyek a jövőben fejlesztésre szorulnak?

A második hetet szabadnappal kezdtem, hiszen a cukrászda hétfőnként zárva van. Kedden apróságokban tudtam segíteni, például a kinyújtott, formával kiszúrt linzertészta formába való nyomkodása, amiből sülés után gyümölcskosár lesz. Szerdán a főnök rám bízta a sacher torta összerakását. Ami itt Olaszországban más, mint otthon, az az, hogy előszőr a piskóta alját csokiba mártják, így a végleges tortát teljesen beteríti a csokoládé. Kettévágtam a piskótákat, lekvárral töltöttem, majd összerakás után az egészet is beborítottam lekvárral. Kidermesztés után csokoládéval borítottam. Csütörtökön, az utolsó munkanapon ismét briós tésztákat hajtogathattam, segédkeztem pakolásban és tortákat díszíthettem.

	Szabadidős tevékenységeim bemutatása -2.hét

	A programok bemutatása (mint pl. kirándulás, városnéző séta)
	A Sforzesco kastély megtekintése: az egész csoport közösen indult el a kastélyt megtekinteni.
Belépés után különböző régről megmaradt kőzeteket, harci felszereléseket, fegyvereket tekinthettünk meg.

	Új ismereteim a fogadó partner országáról (mint pl. történelmi, kulturális, nemzeti, gasztronómiai)
	A második héten jobban megismertem az olaszok mindennapjait. Láttam, hogy nagyon barátságosak és sok időt töltenek a kávézókban. Megfigyeltem, hogy a reggelijük általában könnyű, például briós és cappuccino. A munkahelyeken pedig fontos számukra a pontosság és a rendezettség.

	Megjegyzés

A második héten ez tetszett a legjobban (szakmai program) -2.hét:A második héten a kedvenc szakmai programom a torták díszítése volt.


A második héten ez tetszett a legjobban (szabadidő)- 2.hét:Nekem a második héten a dóm látogatása és a sétálgatás, körbenézés a környéken tetszett a legjobban.


	Ezeket az új idegen nyelvi szavakat/kifejezéseket tanultam
meg (idegen szó/kifejezés + magyar jelentés) – min. 15 db

	 Acqua
	 Víz

	 Pane
	 Kenyér

	 Gelato
	 Fagylalt

	 Sale
	 Só

	 Zucchero
	 Cukor

	 Cioccolato
	 Csokoládé

	 Paletta
	 Lapát

	 Biscotto
	 Keksz

	 Burro
	 Vaj

	 Pasta frolla
	 Omlós tészta

	 Fermare
	 Megállni

	 Finito
	 Befejezett

	 Strada
	 Utca

	 Arrivederci! 
	 Viszlát!

	 Pepe
	 Bors

	 Attenzione!
	 Figyelem!

	 Uscita
	 Kijárat

	 
	 






Külföldi szakmai gyakorlat összefoglalása (mint pl. legnagyobb sikereim, szállás/étkezés
értékelése, kiutazókkal/munkatársakkal való kapcsolatok alakulása)

Összességében nagyon hálás vagyok, hogy lehetőségem nyílt Milánóban tölteni a szakmai gyakorlatot, mert nagyon jól éreztem magam a gyakorlati helyemen, ahol az ott dolgozók kedvesek és segítőkészek voltak velem. Bár angolul nem sokat tudtunk beszélgetni, mégis könnyedén megértettük egymást szóban és fordító segítségével. Úgy érzem, sokat tanultam az olasz cukrászatról és arról, milyen az ottani cukrászok mindennapi élete, és ezeket a tapasztalatokat a jövőben biztosan fel tudom majd használni. Nagyon jól esett, hogy többször is megdicsértek a munkámért, ami sok önbizalmat adott. A szállással is elégedett voltam, a reggeli bőséges és változatos volt, ami kifejezetten tetszett. A vacsoráknál tradicionálisabb ételekre számítottam, ami néha meg is valósult, máskor viszont nem egészen felelt meg az ízlésemnek. A vacsoránál kaptam meg a másnapi ebédet, ami általában egy szendvics volt, viszont ezek a szendvicsek számomra szokatlan alapanyagokat tartalmaztak, így sajnos nem mindig tudtam megenni őket. Az olasz ízek érdekesek voltak, de nem minden esetben ízlettek. A gyakorlat során többször elmentünk a többiekkel vásárolni, főleg ajándékokat venni az otthoniaknak, és ezeket a közös programokat nagyon élveztem, sokat nevettünk és jól éreztük magunkat. Összességében a gyakorlat rengeteg élményt nyújtott, szakmailag fejlődtem és emberileg is sokat adott nekem.

A projekt kódja: 2025-1-HU01-KA122-VET-000343878

